armvectores/hy_wikipedia_2023 huggingface dataset:
Սոավե

Սոավե  (իտալերեն՝ Soave), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 6800 մարդ։ Խտությունը կազմում է 293 մարդ/կմ²։ Տարածքը գրավում է 22,67 կմ²։ Փոստային ինդեքս՝ 37038։ Հեռախոսային կոդ՝ 045։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Croatia Airlines

Croatia Airlines, Խորվաթիայի խոշորագույն ավիաընկերություններից է, որի գլխավոր գրասենյակը գտնվում է Զագրեբում։ Ավիաընկերությունը դաշինք է կնքել Star Alliance֊ի հետ։ Ընկերությունը իրականացնում է հիմնականում տարածաշրջանային չվերթներ։ Ավիաընկերությունը իր բոլոր չվերթները իրականացնում է Զագրեբի օդանավակայանից։ 2007 թվականին ավիաընկերությունը տեղափոխել է ավելի քան 1 715 027 ուղևոր։


== Պատմություն ==
Ավիաընկերությունը հիմնադրվել է 1989 թվականի հունիսի 20֊ին, Zagal Zagreb Airlines անվան տակ։ 1990 թվականի հուլիսի 23֊ին ավիաընկերությունը փոխել է իր անվանումը՝ Croatia Airlines, որը մինչ այժմ պահպանվել է։ 2008 թվականի սկզբին ավիաընկերությունը շահագործում էր ATR42 օդանավը։


== Ավիաընկերության չվերթը ==
2009 թվականի հունիսին ավիաընկերության չվերթը բաղկացած էր հետևյալ ինքնաթիռներից՝ ։


== Ծանոթագրություններ ==


== Արտաքին հղումներ ==
Պաշտոնական կայք Croatia Airlines Archived 2011-11-07 at the Wayback Machine.
Վերին Կուրագան

Վերին Կուրագան, գետ Ռուսաստանում, գտնվում է Ալթայի հանրապետության տարածքում։ Գետաբերանը 648 կմ է, աջ ափին է Կատուն գետը։ Գետի երկարությունը 24 կմ է։ Ըստ Պետական ​​ջրային կադաստրի Ռուսաստանը վերաբերում է Verhneobskomu ավազանի շրջանի ջրային տնտեսության բաժնի գետի։ 
Տվյալներն ըստ ջրային ռեսուրսների ֆեդերատիվ տեսչության.։

Ջրային օբյեկտի, պետական ջրային գրանցման կոդը- 13010100312115100003083
Հիդրոլոգիական ուսումնասիրությունների կոդը- 115100308
Ավազանի կոդը- 13.01.01.003
Հիդրոլոգիական ուսումնասիրությունների հատորի համարը- 15


== Ծանոթագրություններ ==
Կազինկա (գյուղ, Զադոնսկի շրջան)

Անվան այլ կիրառումների համար տե՛ս՝ ԿազինկաԿազինկա (ռուս.՝ Казинка), գյուղ Ռուսաստանի, Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանուկիի գավառ

Նանուկիի  (պորտ.՝ Microrregião de Nanuque), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 116 545 մարդ 2006 թվականի տվյալով։ Զբաղեցված տարածքը 8471,872  կմ²։ Բնակչության խտությունը 13,8  մարդ/կմ²։


== Վիճակագրություն ==
Համախառն ներքին արտադրանքը կազմել է 450 676 414,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 810,76 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,663։


== Գավառի կազմ ==
Գավառի կազմի մեջ են մտնում հետևյալ համայնքները.

Կրիզոլիտա
Նանուկի
Ագուաս Ֆորմոզաս
Բոգատոե (գյուղ, Բելոգորսկի շրջան)

Անվան այլ կիրառումների համար տե՛ս՝ ԲոգատոեԲոգատոե (ուկրաիներեն՝ Багате, Ղրիմի թաթարերեն՝ Bağça Eli), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բախչի-Էլի։
2001 թվականի տվյալներով Բոգատոե գյուղում բնակվում էր 1 063 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոգոլևկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԳոգոլևկաԳոգոլևկա (ռուս.՝ Гоголевка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրից Գրեբներ

Ռոբերտ Ֆրից Գրեբներ(գերմ.՝ Robert Fritz Graebner, 1877[…], Բեռլին, Գերմանական կայսրություն - 1934[…], Բեռլին, Նացիստական Գերմանիա), գերմանացի ազգագրագետ, կուլտուր-պատմական դպրոցի հիմնադիրը։
Ժխտելով ժողովուրդների առաջադիմության և պատմական զարգացման ընդհանուր օրինաչափությունները՝ Գրեբներն առաջ քաշեց մշակութային երնույթների զուտ մեխանիկական ուսումնասիրության մեթոդը։ Գրեբների կարծիքով տարբեր ժողովուրդների մշակութային ընդհանրությունները ծագել են միևնույն կենտրոնից։ Մշակույթի պատմությունը Գրեբները համարել է երկրագնդի վրա գոյություն ունեցող մի քանի մշակութային ընդհանրությունների տեղափոխության և մեխանիկական ձուլման արդյունք։


== Ծանոթագրություններ ==
Շելոպուգինո (գյուղ, Շելոպուգինսկի շրջան)

Շելոպուգինո (ռուս.՝ Шелопугино), գյուղ Ռուսաստանի Անդրբայկալյան երկրամասի Շելոպուգինսկի շրջանի կազմում։
Բնակչությունը 2002 թվականին գրանցված տվյալներով կազմում էր 3571 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիչարդ Սերրա

Ռիչարդ Սերրա (անգլ.՝ Richard Serra, նոյեմբերի 2, 1938(1938-11-02)[…], Սան Ֆրանցիսկո, Կալիֆոռնիա, ԱՄՆ), ամերիկացի ժամանակակից մեծ քանդակագործ։ Աշխատել է նաև կինոյի ու վիդեոարտի բնագավառներում։


== Կյանք և ստեղծագործություն ==
Ռիչարդ Սերրան ծնվել է 1939 թվականին Սան Ֆրանցիսկոյում։ Նախ սովորել է Կալիֆոռնիայի համալսարանում Բերքլիում և Սանտա Բարբարայում (1957-1961) անգլիական գրականության բաժնում և ավարտել ուսումը գրականության բակալավրի աստիճանով։ Այնուհետև որոշ ժամանակ աշխատել է մետաղաձուլական գործարանում, որտեղ ծանոթացել է պողպատի մետաղական առանձնահատկություններին։ 1961-1964 թվականներին սովորել է Յեյլի համալսարանում Նյու Հեյվենում, որտեղ ուսումնասիրել է արվեստ և աշխատել գերմանացի նկարիչ Յոզեֆ Ալբերսի օգնական։ Նրա համակուրսեցիներից են եղել նկարիչներ Ռոբերտ Մանգոլդն ու Բրայս Մարդենը։ Սերրան համալսարանն ավարտել է արվեստի մագիստրոսի աստիճանով։
Ռիչարդ Սերրան իր ստեղծագործական կարիերան սկսել է որպես քանդակագործ մինիմալիստ։ Հիմնական նյութը, որով աշխատում էին իր ժամանակակից քանդակագործները, արտադրական հումքն էր, օրինակ` պողպատը, արճիճը, ռեզինը, պլաստիկը։ 1964 թվականին Սերրան ստացել է Յեյլի համալսարանի կրթաթոշակ և մեկ տարի անցկացրել Փարիզում, որտեղ ծանոթացել է երաժիշտ, կոմպոզիտոր Վուդի Գերմանի հետ։ 1960-ական թվականների վերջին նա սկսել է աշխատել մետաղով։ Նյու Յորք վերադառնալուց հետո Սերրան վաստակ ունենալու համար աշխատել է կահույքի փաթեթավորող։ Հենց այս ժամանակ է նա ծանոթացել մինիմալիզմի այնպիսի վարպետների հետ, ինչպիսիք են Ռոբերտ Սմիթսոնը, Դոնալդ Ջադը, Կառլ Անդրեն։ Ստեղծագործական այս շրջանին է պատկանում ռեզինից ու նեոնային լամպերից աշխատանքների շարքը։
1966 թվականին Հռոմում կայացել է Ռիչարդ Սերրայի անհատական առաջին ցուցահանդեսը, իսկ 1968 թվականին նրա աշխատանքները ցուցադրվել են Քյոլնում։ 1977 թվականին նա Կասելում մասնակցել է ժամանակակից արվեստի «documenta» ցուցահանդեսին։
1970-ական թվականների սկզբից վարպետը սկսել է աշխատել տպագրական գրաֆիկայի ոլորտում, որը դարձել է նրա երկրորդ տարերքը։ 1960-1970-ական թվականներին Սերրան տարվել է կինոյով, հանդես եկել որպես ֆիլմի բեմադրիչ։ Գերմանիայում եղած ժամանակ Հաթինգենում իր ապագա կնոջ` Կլարա Վեյերգրաֆի հետ (ամուսնացել են 1981 թվականին) նկարահանել է «Պողպատաձուլարան» ֆիլմը։
1970 թվականին Սերրան ապրել ու աշխատել է Ճապոնիայում։ 1970-ական թվականների սկզբին նա կերտում է իր առաջին խոշոր գործերը պողպատից։ 2005 թվականին Բիլբաոյի Գուգենհայմի թանգարանի պատվերով նա ստեղծել է «Ժամանակի մատերիա» (անգլ.՝ The Matter of Time) կոմպոզիցիան, որ բաղկացած է մետաղական ութ հսկա քանդակներից։


== Պատկերասրահ ==
Քանդակներ
		
		
		


== Գրականություն ==
Kunibert Bering: Richard Serra. Skulptur, Zeichnung, Film, 1998, Reimer. ISBN 3-496-01188-2


== Արտաքին հղումներ ==
Իրինա Կուլիկի դասախոսությունները Գարաժ թանգարանում։ Ռիչարդ Սերրա - Անիշ Կապուր. Ծուղակներ տարածության համար
Ռիչարդ Սերրա, Ճարտարապետական հայացք կինոյի տարածություն։ Նյու Յորքի կինոփառատոնի նոր կերպարը


== Ծանոթագրություններ ==
(9313) Պրոտեա

(9313) Պրոտեա (անգլ.՝ Protea), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 13-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,638679 ա. մ., առավելագույնը մոտենում է 2,2409 ա. մ. հեռավորության վրա և հեռանում 3,0365 ա. մ.։ Արեգակի շուրջ մեկ ամբողջական պտույտ է կատարում 1565,59 երկրային օրվա ընթացքում, իր ուղեծրով շարժվելով միջինում 0,229945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9313) Պրոտեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոոստոյա

Ռոոստոյա (էստ․՝ Roostoja), գյուղ Էստոնիայի Իդա-Վիրումաա նահանգի Տուդուլիննա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայկ Բեգյան

Հայկ Լեոնիդի Բեգյան (փետրվարի 14, 2000(2000-02-14), Սոչի, Կրասնոդարի երկրամաս, Ռուսաստան), թաիլանդական բռնցքամարտի հայազգի մարզիկ, միջազգային կարգի Ռուսաստանի սպորտի վարպետ, 2015 թվականից Ռուսաստանի հավաքականի անդամ։ Թաիլանդական բռնցքամարտի գծով աշխարհի և Ռուսաստանի կրկնակի չեմպիոն։


== Սպորտային կարիերա ==
Երիտասարդական և պատանեկան տարիներին Բեգյանը բազմիցս հաղթել է թաիլանդական բռնցքամարտի Ռուսաստանի առաջնություններում։ Նրա առաջին մարզիչը եղել է Արթուր Կովալենկոն։ 2015 թվականից մարզվել է Նիժնի Նովգորոդի Թաիլանդական բռնցքամարտի մարզային ֆեդերացիայի մարզիչ Իգոր Ալեքսանդրովիչ Սալոպաևի մոտ։
Տղամարդկանց տարիքային կատեգորիաներում ելույթների արդյունքներ՝ 

2018՝ մինչև 60 կգ քաշային կարգում Ռուսաստանի չեմպիոն (Նարո-Ֆոմինսկ),
2018՝ մինչև 60 կգ քաշային կարգում աշխարհի չեմպիոն (Կանկուն, Մեքսիկա),
2019՝ մինչև 60 կգ քաշային կարգում Ռուսաստանի չեմպիոն (Պերմ),
2019՝ մինչև 60 կգ քաշային կարգում աշխարհի չեմպիոն (Բանգկոկ, Թաիլանդ)։


== Սպորտային կոչումներ ==
2018 թվականի փետրվար՝ Ռուսաստանի սպորտի վարպետ,
2018 թվականի հոկտեմբեր՝ Ռուսաստանի միջազգային կարգի սպորտի վարպետ։


== Ծանոթագրություններ ==
Տորոմա (Վիգի վտակ)

Տորոմա (ռուս.՝ Торома), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Վիգ գետի ձախ ափին՝ 101 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգոզերո գետի ակունքն է մինչև Վիգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005226
Հիդրոլոգիական ուսումնասիրությունների կոդը - 102000522
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսան Ասատրյան

Ալեքսան Ֆելիքսի Ասատրյան (սեպտեմբերի 2, 1964(1964-09-02) - հունիսի 13, 1992(1992-06-13)), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1964 թվականի սեպտեմբերի 2-ին Նոր Արմավիր գյուղում, Հայկական ԽՍՀ։
1971-1981 թթ. սովորել է Նոր Արմավիրի միջնակարգ դպրոցում։
1982-1984 թթ. ծառայել է խորհրդային բանակում (Խաբարովսկի մարզում)։ Զորացրվելուց հետո 1984 թվականին ընդունվել է Երևանի պետական համալսարանի ռադիոֆիզիկայի ֆակուլտետի նախապատրաստական բաժինը։ 1988-1989 թթ. ընդհատում է ուսումը (տարկետում)` ընտանիքին օգնելու համար։
1990 թ. վերականգնում է ընդհատած ուսումը` համատեղելով աշխատանքը և կրթությունը։
1992 թ. ապրիլի 30-ին մեկնել է Արցախ և իր ջոկատի հետ մասնակցել ինքնապաշտպանական մարտերին։ Նույն թվականի հունիսի 13-ին Արցախի Հանրապետության Շահումյանի շրջանի Բուզլուխ գյուղի պաշտպանական մարտերի ժամանակ անհայտ կորել է և առ այսօր Ասատրյանի մասին որևէ տեղեկություն չկա։
Արցախի Հանրապետության նախագահի 2007 թվականի թիվ 17 հրամանագրով Ալեքսան Ասատրյանը պարգևատրվել է «Արիության համար» մեդալով։


== Ծանոթագրություններ ==
Լևոն Սարգսյան (դիվանագետ)

Անվան այլ կիրառումների համար տե՛ս՝ Լևոն Սարգսյան (այլ կիրառումներ)Լևոն (Լյովա) Ազատի Սարգսյան (հունիսի 21, 1959(1959-06-21), Ստեփանակերտ, Ադրբեջանական ԽՍՀ, ԽՍՀՄ), հայ դիվանագետ, արևելագետ։


== Կրթություն ==
1976 թ. ավարտել է Ստեփանակերտի թիվ 2 միջնակարգ դպրոցը։
1977-1982 թ. սովորել և ավարտել է Երևանի պետական համալսարանի արևելագիտության ֆակուլտետի արաբական բաժինը։
1986-1989 թթ. սովորել և ավարտել է ՀԽՍՀ Գիտությունների ակադեմիայի հնագիտության և ազգագրության ինստիտուտի ասպիրանտուրան։


== Աշխատանքային գործունեություն ==
1981-1982 թթ. - աշխատել է որպես արաբերենի զինվորական թարգմանիչ Ալժիրում։
1983-1985 թթ. - ծառայել է Խորհրդային բանակում՝ որպես զինվորական թարգմանիչ։
1989-1991 թթ. - աշխատել է որպես արաբերենի զինվորական թարգմանիչ Լիբիայում։
1991-1993 թթ. - աշխատել է ՀՀ ԳԱԱ հնագիտության և ազգագրության ինստիտուտում որպես գիտաշխատող։
1993-1994 թթ. - աշխատել է ՀՀ արտաքին գործերի նախարարությունում։
1994-1998 թթ. - Հալեպում Հայաստանի Հանրապետության գլխավոր հյուպատոս։
1998-2004 թթ. - Սիրիայի Արաբական Հանրապետությունում Հայաստանի Հանրապետության արտակարգ և լիազոր դեսպան։
2000-2005 թթ. - Հորդանանի Հաշիմյան Թագավորությունում Հայաստանի Հանրապետության արտակարգ և լիազոր դեսպան (համատեղության կարգով)։
2005 թ. ՀՀ Նախագահի հրամանագրով նշանակվել է Թունիսի Հանրապետությունում Հայաստանի Հանրապետության արտակարգ և լիազոր դեսպան։
2005 թ. ՀՀ Նախագահի հրամանագրով նշանակվել է Ալժիրի Ժողովրդական Ժողովրդավարական Հանրապետությունում Հայաստանի Հանրապետության արտակարգ և լիազոր դեսպան (համատեղության կարգով)։
2006 թվականից դասավանդում է ԵՊՀ աստվածաբանության ֆակուլտետում։
2007 թվականից - ԵՊՀ աստվածաբանության ֆակուլտետի Հայ եկեղեցու պատմության և եկեղեցաբանության ամբիոնի վարիչ։
2008 թ. դեկտեմբերից - «Փյունիկ» մարդկային ռեսուրսների զարգացման համահայկական հիմնադրամի հոգաբարձուների խորհրդի նախագահ։
2010 թ. մարտի 9-ին ՀՀ Նախագահի հրամանագրով ազատվել է Թունիսի Հանրապետությունում և, համատեղության կարգով, Ալժիրի Ժողովրդական Ժողովրդավարական Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
2010 թ. մարտի 9-ին ՀՀ Նախագահի հրամանագրով նշանակվել է հատուկ հանձնարարություններով դեսպան։
2018 թ․ հոկտեմբերի 2-ին ՀՀ վարչապետ Նիկոլ Փաշինյանի որոշմամբ Լևոն Սարգսյանն ազատվել է հատուկ հանձնարարություններով դեսպանի պաշտոնից։


== Գիտական աստիճան ==
Պատմական գիտությունների թեկնածու (2006)։
Պատմական գիտությունների դոկտոր (2010)։
Պրոֆեսոր (2010)։


== Պարգևներ ==
Հայաստանի վարչապետի հուշամեդալ (2013)։


== Ընտանիք ==
Ամուսնացած է, ունի երկու զավակ։ Լևոն Սարգսյանը ՀՀ նախկին նախագահ Սերժ Սարգսյանի եղբայրն է։
Տիրապետում է հայերեն, ռուսերեն, արաբերեն, անգլերեն լեզուներին։


== Ծանոթագրություններ ==
Դուդան

Դուդան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սանկուր (Սոմի գավառ)

Սանկուր (ֆր.՝ Sancourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 291 մարդ, բնակչության խտությունը` 40.42 մարդ/կմ²։ Բնակավայրը զբաղեցնում է 7.2 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 183 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 53։ Ակտիվության ցուցանիշը կազմում է 71,0 %։ 130 աշխատունակ մարդկանցից աշխատել է 117 անձ (58 տղամարդ և 59 կին)։ Գործազուրկ են եղել 13 անձ (5 տղամարդ և 8 կին)։ 53 անաշխատունակներից 14-ը եղել են աշակերտներ կամ ուսանողներ, 27-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուայան Էստ (կանտոն)

Ռուայան Էստ (ֆր.՝ Royan-Est), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 18009 մարդ էր։Կանտոնի համարը 1725 է։ Կանտոնում կա 2 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կորմանց

Կորմանց, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 22 կմ հյուսիս-արևելք, Ճորոխ գետի աջ կողմում, Կորմանց գետակի վրա։


== Բնակչություն ==
XX դարի սկզբին ուներ 10 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ազրեքար

Ազրեքար, լեռնագագաթ Հայկական լեռնաշխարհում, Մթին կամ Խոնավ լեռնահամակարգում։ Բարձրությունը մոտ 3257 մ


== Ծանոթագրություններ ==
Բլենվիլ սյուր Օրն

Բլենվիլ սյուր Օրն (ֆր.՝ Blainville-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 6002 մարդ, բնակչության խտությունը` 844.16 մարդ/կմ²։ Բնակավայրը զբաղեցնում է 7.11 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 8 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3886 աշխատունակ (15-64 տարեկան) բնակիչ, որոնցից ակտիվ էին 2930-ը, իսկ ոչ ակտիվները` 956։ Ակտիվության ցուցանիշը կազմում է 75,4 %։ 2930 աշխատունակ մարդկանցից աշխատել է 2585 անձ (1289 տղամարդ և 1296 կին)։ Գործազուրկ են եղել 345 անձ (183 տղամարդ և 162 կին)։ 956 անաշխատունակներից 383-ը եղել են աշակերտներ կամ ուսանողներ, 359-ը` թոշակառուներ, իսկ 214-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոն Սլեթերի

Ջոն Սլեթերի (անգլ.՝ John Slattery, օգոստոսի 13, 1962(1962-08-13), Բոստոն, ԱՄՆ), ամերիկացի դերասան և ռեժիսոր։ Հայտնի է «Խելագարներ» հեռուստասերիալով, որտեղ մարմնավորել է Ռոդջեռ Ստեռլինգի դերը։


== Կենսագրություն ==
Սլեթերին ծնվել է Բոստնում, Մասսաչուսետս նահանգում։ Նա ծնվել է իռլանդական ընտանիքում, որը բաղկացած էր 6 երեխայից։ Սլեթերին ավելի հայտնի է համարվում  «Խելագարներ» հեռուստասերիալով, որում նա նկարահանվել է 2007 թվականից մինչև 2015 թվականը։ Այս նախագծի համար նա նոմինացվել է «Էմմի» մրցանակին 3 տարի անընդմեջ՝ «Երկրորդ պլանի լավագույն դերասան» անվանակարգում։
Նա նաև հայտնի է «Հուսահատ տնտեսուհիները», «Ուիլլ և Գրեյս», «Ջեկ և Բոբբի» հեռուստասերիալներում։
2003 թվականին նա խաղացել է Ջուլիա Ռոբերտսի սիրեցյալի դերը «Մոնա Լիզայի ժպիտը» ֆիլմում։ Նա տարբեր տարիների ընթացքում նկարահանվել է նաև «Քաղաքապետարան», «Քնածները»,«Մեր հայրերի դրոշները», «Չառլի Ուիլսոնի պատերազմը», «Կեղտոտ պարեր 2։ Հավանային գիշերներ», «Երկաթե մարդը 2» ֆիլմերում։
Վերջերս նա նաև հայտնվեց որպես «30 ցնցումներ» սիթքոմում հրավիրված աստղ։ «Dishonored» խաղում նա ձայնավերեց ծովակալ Հևլոկին։ 2011 թվականին խաղացել է «Փոփոխական իրականություն» ֆիլմում։
2014 թվականին զբաղվել է ռեժիսուրայով՝ նկարահանելով «Աստծո գրպանը» սև տրագիկոմեդիա, որի վերջին դերերից մեկը կատարել է Սլեթերիի ընկեր Ֆիլիպ Հոֆմանը։


== Անձնական կյանք ==
1998 թվականին Կաուայի կղզու վրա նա ամուսնացել է դերասանուհի Թալիյա Բոլսամի հետ։ Զույգը ունի մեկ զավակ ում անունը Հարրի է։ Սլեթերին զբաղվում է սերֆինգով։


== Ծանոթագրություններ ==
Օրմինդո

Օրմինդո (L'Ormindo), իտալացի երգահան Ֆրանչեսկո Քավալլիի օպերա (favola dramatica musicale) նախախաղով և երեք գործողությամբ։ Իտալերեն լիբրետտոն՝ Ջովաննի Ֆաուստինիի։ Առաջնախաղը կայացել է 1644 թ. Վենետիկի Սան Կասիանո թատրոնում (Teatro San Cassiano)։ Թեև օպերան օժտված է որոշակի արժանիքներով՝ երաժշտական ճաշակի արագ փոփոխման հետևանքով այն մոռացվեց շուրջ երեք դարով՝ նորից բեմադրվելով միայն 1967 թ. Գլայնդբորնի օպերային փառատոնի շրջանակներում Ռայմոնդ Լեպարդի կողմից։ Ներկայումս հազվադեպ է կատարվում։
Սեն Ժիրոն (կանտոն)

Անվան այլ կիրառումների համար տե՛ս՝ Սեն Ժիրոն (այլ կիրառումներ)Սեն Ժիրոն (ֆր.՝ Saint-Girons), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Սեն Ժիրոն շրջանի կազմի մեջ։
Համայնքի INSEE կոդ՝ 0915։
Էրիսոն կանտոնի մեջ հաշվվում է 14 կոմունա, որից գլխավորն է Սեն Ժիրոն։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 10 282 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Սեն Ժիրոն կանտոնի տեղադիրքը Ֆրանսիայի քարտեզի վրա(չաշխատող հղում)
Սախնովցի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՍախնովցիՍախնովցի (ուկրաիներեն՝ Сахнівці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սախնովցի գյուղում բնակվում էր 1 029 մարդ։ Բնակավայրը զբաղեցնում է 2535 կմ² տարածք։ Բնակչության խտությունը կազմում էր 405,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահրամ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Վահրամ Դավիթի Ավետիսյան (հունվարի 9, 1978(1978-01-09), Զովունի, Նաիրիի շրջան, Հայկական ԽՍՀ, ԽՍՀՄ), հայ իրավաբան։ Իրավաբանական գիտությունների դոկտոր (2014), պրոֆեսոր (2015)։ Երևանի պետական համալսարանի քաղաքացիական իրավունքի ամբիոնի վարիչ։


== Կենսագրություն ==
Ծնվել է Նաիրիի շրջանի Զովունի գյուղում 1978 թվականի հունվարի 9-ին։ 1994-1999 թթ. սովորել և գերազանցության դիպլոմով ավարտել է  ԵՊՀ իրավագիտության ֆակուլտետը։ 
1999-2001 թթ. սովորել ԵՊՀ իրավագիտության ֆակուլտետի ասպիրանտուրայում։

2001 թ. սեպտեմբերի 25-ից մինչև դեկտեմբերի 20-ը հաճախել է «Հռոմեական մասնավոր իրավունք» առարկայի գծով Մոսկվայի պետական համալսարանի իրավաբանական ֆակուլտետի և Հռոմեական իրավունքի և իրավական համակարգերի ուսումնասիրման Իտալիայի CRN կենտրոնի կողմից կազմակերպված դասախոսների վերապատրաստման կուրսերը։
2001 թ. ապրիլ և օգոստոս ամիսներին մասնակցել է Ամերիկայի Միացյալ Նահանգների արդարադատության նախարարության կողմից «Միջազգային հանցագործությունների քննությանն օժանդակելու ծրագրի» շրջանակներում կազմակերպված քննիչների վերապատրաստման դասընթացներին։
2012 թ. դեկտեմբերի 17-18-ը որպես փորձագետ մասնակցել է Անկախ Պետությունների Համագործակցություն միջխորհրդարանական վեհաժողովի կողմից կազմակերպած «Ժողովրդավարական ընտրությունների միջազգային չափորոշիչները պահպանումը (հիմնախնդիրները և հեռանկարները)» թեմայով միջազգային կոնֆերանսին, Սանկտ Պետերբուրգ, Ռուսաստանի Դաշնություն։
2014 թ. հոկտեմբերի 8-10-ը մասնակցել է ՀՀ քաղաքացիական օրենսգիրքը մասնավոր հարաբերությունների ժամանակակից մոտեցումներին համապատասխանեցնելուն ուղղված կլոր սեղան քննարկմանը, Բեռլին, Գերմանիա։
2015 թվականի օգոստոսի 22-26-ը ուսումնական այց Մաստրիխտի համալսարան, Հոլանդիա։
2015 թվականի նոյեմբերի 30-ից դեկտեմբերի 4-ը ուսումնական այցեր է կատարել Մայնհայմի, Հայդելբերգի և Համբուրգի համալսարաններ, ԳերմանիաՀիսունից ավելի գիտական աշխատությունների հեղինակ է։


== Պարգևներ ==
ԵՊՀ ոսկե հուշամեդալ, 2013
ԱՊՀ միջխորհրդարանական վեհաժողովի «ԱՊՀ ՄԽՎ 25-ամյակի» մեդալ, 2017 թ.


== Երկեր ==
Հռոմեական մասնավոր իրավունք | Ուսումնամեթոդական ձեռնարկ, Եր. հեղինակային հրատ., 2015, 240 էջ
Կորպորատիվ իրավահահաբերությունների արդի հիմնահարցերը Հայաստանի Հանրապետությունում (տնտեսական ընկերությունների օրինակով)|Մենագրություն, ԵՊՀ հրատ, Եր., 2013, 400 էջ
Հռոմեական մասնավոր իրավունք | Երևան, ԵՊՀ հրատ., 2013, 216 էջ։
Հռոմեական մասնավոր իրավունք | Երևան, ԵՊՀ հրատ., 2010, 416 էջ։
Гражданско-правовые и административные средства защиты личных неимущественных прав граждан | Ереван, Авторское издание, 2002, 208 ст.


== Ծանոթագրություններ ==
Բոլշայա Նեժոդա

Բոլշայա Նեժոդա (ռուս.՝ Большая Нежода), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչատուր Կալամքարով

Խաչատուր Արտեմի Կալամքարով (փետրվարի 26, 1927(1927-02-26), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ - փետրվարի 10, 1998(1998-02-10), Մոսկվա, Ռուսաստան), հայ ստոմատոլոգ։ Բժշկական գիտությունների դոկտոր (1967), պրոֆեսոր (1968):
Հմայակ Արտեմի Կալամքարյանի եղբայրը։


== Կենսագրություն ==
Խաչատուր Կալամքարովը ծնվել է 1927 թվականին, Կրասնոդարում։ 1950 թվականին ավարտել է Մոսկվայի բժշկական ստոմատոլոգիայի ինստիտուտը։ 1963-1974 թվականներին՝ նույն ինստիտուտի, 1976-1998 թվականներին՝ Բժիշկների կատարելագործման կենտրոնական ինստիտուտի օրթոպեդիական ստոմատոլոգիայի ամբիոնների, 1974-1978 թվականներին՝ Ստոմատոլոգիայի կենտրոնական գիտահետազոտական ինստիտուտի օրթոպեդիական ստոմատոլոգիայի բաժնի վարիչ։
Աշխատանքները վերաբերում են երեխաների ատամնածնոտային անկանոնությունների կլինիկայի և բուժման, ատամների պրոթեզավորման բարդությունների կանխարգելման, դիմային գանգի ձևախախտումների, ատամների կարծր հյուսվածքների ախտաբանական մաշվածության օրթոպեդիական բուժման հարցերին։
Խաչատուր Կալամքարովը մահացել է 1998 թվականին, Մոսկվայում։ Թաղված է Մոսկվայի հայկական գերեզմանատանը (հատված 3)։


== Երկեր ==
Клиника и лечение зубочелюстных аномалий у детей, Москва, 1978.
Деформация лицевого черепа, Москва, 1981.
Ортопедическое лечение патологической стираемости твердых тканей зубов, Москва, 1984.
Ортопедическое лечение с применением металлокерамических протезов, Москва, 1996.


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7


== Ծանոթագրություններ ==
Աստերոիդների ցանկ (301201-301300)

Աստերոիդների ցանկ (301101-301200)  • Աստերոիդների ցանկ  • Աստերոիդների ցանկ (301301-301400)
 Աստերոիդների ցանկ (301101-301200)  • Աստերոիդների ցանկ  • Աստերոիդների ցանկ (301301-301400)
Օչամչիրայի շրջան (Վրաստան)

Անվան այլ կիրառումների համար տե՛ս՝ Օչամչիրայի շրջան (այլ կիրառումներ)Օչամչիրայի մունիցիպալիտետը (վրաց.՝ ოჩამჩირის მუნიციპალიტეტი, աբխ.՝ Очамчыра амуниципалитет) 2-րդ մակարդակի դե յուրե վարչական միավոր է Վրաստանում: Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է և այլևս չի ենթարկվում Վրաստանին։ Վրաստանի Օչամչիրայի մունիցիպալիտետի տարածքը համապատասխանում է Աբխազիայի Հանրապետության Օչամչիրայի և Թքուարչալի շրջաններին։ Վարչական կենտրոնը Օչամչիրա քաղաքն է։


== Տես նաև ==
 Օչամչիրայի շրջան
 Թքուարչալի շրջան
Ռեդփաֆ շաքարի գործարան

Ռեդփաֆ շաքարի գործարան (անգլ.՝ Redpath Sugar Refinery), շաքարի պահպանման, մաքրման թանգարանային շենք Կանադայի Օնտարիո նահանգի Տորոնտո քաղաքում։ Շենքը գտնվում է քաղաքի կենտրոնից արևելք` Queens Quay-ի Ջարվիս փողոցի սկզբնամասում։


== Շենք ==

Շենքը բացվել է 1958 թվականին։ Այստեղ է տեղակայված Տորոնտոյում հիմնադրված Redpath շաքարի պահեստավորման և վերամշակման գործարանը։ Համալիրը բաղկացած է՝ Շինության 1 (8 հարկ), բուխարիի բլոկից և Շինություն 2 (5 հարկ), որտեղ գտնվում է շաքարավազի թանգարանը։ Գործարանում վերամշակված շաքարը ստանում են Կարիբյան ավազանում և Բրազիլիայում և առաքվում և պահվում է նավերում՝ օգտագործելով Սուրբ Լորենսի ծովային երթուղին։ Առաքման սահմանափակ եղանակի պատճառով շաքարավազը յուրաքանչյուր աշնանը պահվում է վերամշակող գործարանի կողքին։
2006 թվականին շենքի հյուսիսային կողմի լուսավոր կարմիր «Redpath Sugar» նշանը հանվել և փոխարինվել է «Tate & Lyle» նշանով նախկին սեփականատերերի կողմից (Redpath-ը ներկայումս պատկանում է American Sugar Refining Inc-ին)։ Շինության արևմտյան կողմում գտնվող Redpath նշանը դեռևս անփոփոխ է։ Raw Sugar Shed-ի հյուսիսային պատին նկարիչ Ռոբերտ Ուիլանդը պատկերել է կետ։


== Ռեդփաֆ շաքարի թանգարան ==
1979 թվականից նույն շենքում գործում է Ռեդփաֆ շաքարի գործարանի թանգարանը, որը ներկայացնում է շաքարավազի վերամշակման և պատրաստման ցուցանմուշներ։ Թանգարանը կապված է Կանադայի թանգարանների ասոցիացիայի, Կանադայի ժառանգության տեղեկատվական ցանցի և Կանադայի վիրտուալ թանգարանի հետ։


== Ծանոթագրություններ ==


== Արտաքին հղումներ ==
Redpath Sugar Museum
Chimney
Ֆուտբոլի Անգլիայի գավաթ 1961-62

Ֆուտբոլի Անգլիայի գավաթ 1961-62 (անգլ.՝ 1961-62 FA Cup), Ֆուտբոլի Անգլիայի գավաթի 81-րդ խաղարկությունն է, որում հաղթեց «Տոտենհեմ Հոտսպուր» ֆուտբոլային ակումբը։


== Եզրափակիչ ==
Հենրիկ Լիլոյան

Հենրիկ Ցոլակի Լիլոյան (օգոստոսի 27, 1932(1932-08-27), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 20, 1999(1999-08-20)), հայ լրագրող, դիվանագետ, պետական գործիչ։
Տիգրան Լիլոյանի հայրը։


== Կենսագրություն ==

Հենրիկ Լիլոյանը ծնվել է 1932 թվականին Երևանում՝ զինվորականի ընտանիքում։ Ավարտել է Երևանի պետական համալսարանը, 1956-1963 թվականներին կատարել է լրագրողական աշխատանք, 1963-1965 թվականներին եղել ՀԿԿ Կենտկոմի հրահանգիչ, ապա՝ Կենտկոմի առաջին քարտուղար Յակով Զարոբյանի օգնական։ 1965-1967 թվականներին սովորել է ասպիրանտուրայում, Մոսկվայում պաշտպանելով ատենախոսություն 20-րդ դարասկզբի (1904-1914) հայ մամուլի պատմությունից, և ստացել պատմական գիտությունների թեկնածուի գիտական աստիճան։ 1967-1970 թվականներին աշխատել է Կենտկոմում՝ որպես միջազգային կապերի սեկտորի վարիչ, ինֆորմացիայի և արտասահմանյան կապերի բաժնի վարիչի տեղակալ։


== Երկեր ==
Երկրաշարժ։ Ժամանակագրություն / Խմբ. հանձն.՝ Հ. Ց. Լիլոյան ( հանձն. նախագահ) և ուրիշ., ՀԽՍՀ Կուլտ. մինիստ., Երևան։ Լույս, 1989 թվական։
Շրջափակում ։ Ժամանակագրություն։ (1989 թվականի սեպտեմբերի 14-ից նոյեմբերի 5-ը) / Խմբ. հանձն.՝ Հ. Ց. Լիլոյան ( հանձն. նախագահ) և ուրիշ., Երևան ։ Լույս, 1990։


== Ծանոթագրություններ ==
Շարիշ

Շարիշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի աջ կողմի վտակներից մեկի հովտում, Միդա քաղաքից 30 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պոլիէթիլեն

Պոլիէթիլեն [—CH2—СН2—], էթիլենի պոլիմերմամբ ստացվող սպիտակ, ջերմապլաստիկ նյութ։ Պոլիէթիլենի սինթեզն իրականացվում է բարձր (ցածր խտության Պոլիէթիլեն) և ցածր (բարձր խտության Պոլիէթիլեն) ճնշումների տակ։ Հատկությունները կախված են ստացման եղանակից։ Ցածր խտության Պոլիէթիլենի խտությունն է 918-930 կգ/մ3, բյուրեղացվածության աստիճանը՝ 50% (20 °C), բարձր խտության Պոլիէթիլեն՝ 955—968 կգ/մ3, և 75—90%։ Պոլիէթիլենը առաձգական, ձգման նկատմամբ կայուն, էլեկտրամեկուսիչ նյութ է, կարող է օգտագործվել- 120-ից + 100 °C ջերմաստիճաններում։ Կայուն է ալկալիների, օրգանական և չօքսիդացնող թթուների, անկայուն՝ ազոտական թթվի, քլորի, ֆտորի նկատմամբ։ Լուծվում է ածխաջրածիններում և նրանց քլորածանցյալներում։ Արտադրվող ամենաէժան պոլիմերներից է և վերամշակվում է ջերմապլաստիկների համար հայտնի բոլոր եղանակներով։ Աշխարհում ամենաշատ արտադրվող ջերմապլաստիկն է։ Պոլիէթիլենից ստանում են թաղանթներ, խողովակներ, ձևավոր կտրվածքով առարկաներ, պատրաստում են անոթներ, տարողություններ, կենցաղային իրեր, սանհանգույցի սարքեր, օգտագործում են որպես էլեկտրամեկուսիչ և այլն։ Տեխնիկական կարևոր նշանակություն ունեն նաև քլորացված և քլորսուլֆացված Պոլիէթիլենները։ Արտասահմանում Պոլիէթիլեն թողարկվում է մարլեքս, բակելիտ, ալադոն (ԱՄՆ), խոստալեն, վեստոլեն, լուպոլեն (ԳՖՀ), ելտեքս (Իտալիա) և այլ անվանումներով։
Իմ ծիտիկը դու հերվան

«Իմ ծիտիկը դու հերվան», Հովհաննես Թումանյանի քառյակներից։ Հեղինակն այն գրել է 1917 թվականի նոյեմբերի 12-ին։


== Պատմություն ==
Թումանյանի ընտանիքի արխիվում՝ Սեդա Թումանյանի արխիվում, պահվում է քառյակի մեկ ինքնագիր։ Քառյակն առաջին անգամ տպագրվել է Թումանյանի երկերի ժողովածուի 1-ին հատորի 535-րդ էջում։
Տպագրվում է ինքնագրից։


== Ծանոթագրություններ ==
Պոցցոլենգո

Պոցցոլենգո  (իտալերեն՝ Pozzolengo), կոմունա Իտալիայում, Լոմբարդիա մարզի Բրեշիա գավառում։
Բնակչության թիվը ըստ 2008 թվականի տվյալների կազմում էր 3100 մարդ, խտությունը՝ 138 մարդ/կմ²։ Զբաղեցնում է 21.4 կմ² տարածք։ Փոստային ինդեքսը՝ 25010։ Հեռախոսային կոդը՝ 030։
Բնակավայրի հովանավորն է Սուրբ Լորենցոն։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Պամյատնոե (այլ կիրառումներ)

Պամյատնոե, կարող է վերաբերել՝

Պամյատնոե - գյուղ Ռուսաստանի Կուրգանի մարզի Բելոզյորսկի շրջանի կազմում
Պամյատնոե - գյուղ Ուկրաինայի Չեռնիգովի մարզի Բորզնայի շրջանում
Լեմեզա (գյուղ, Իգլինսկի շրջան)

Անվան այլ կիրառումների համար տե՛ս՝ Լեմեզա (այլ կիրառումներ)Լեմեզա (ռուս.՝ Лемеза, բաշկիրերեն՝ Ләмәҙе), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոնղուզդամ

Դոնղուզդամ, ձմեռանոց Հայաստանի Դիլիջանի շրջանում։ Գտնվում է Անուշավան գյուղից հարավ-արևելք։


== Ծանոթագրություններ ==
Քրիստափոր Ալավերդյան

Քրիստափոր Նիկողոսի (Նիկոլայի) Ալավերդյան (Ալավերդով) (մայիսի 25, 1895(1895-05-25), Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլ 1942, Նյուրնբերգ, Միջին Ֆրանկոնիա, Բավարիա, Նացիստական Գերմանիա), խորհրդային ռազմական գործիչ, ԽՄԿԿ անդամ (1917 թ.), գեներալ-մայոր (1940 թ.):


== Կենսագրություն ==
Ծնվել է 1897 թվականի մայիսի 25-ին, Փաշալու գավառի Օղբին գյուղում (այժմ՝ Վայոց ձորի մարզ)։ Եղել է հովիվ, սևագործ բանվոր, ցարական բանակի զինվոր։ Սովորել է Կիևի ռազմական դպրոցում, ավարտել Մոսկվայի Ֆրունզեի անվան ռազմական ակադեմիայի հատուկ դասընթացը (1936) և Կարմիր բանակի Գլխավոր շտաբի ռազմական ակադեմիան (1939)։ Ալավերդյանին հիտլերականները տանջամահ են արել Նյուրնբերգի բանտում, 1942 թվականի ապրիլին։ Պարգևատրվել է Աշխատանքային կարմիր դրոշի և 2 մարտական Կարմիր դրոշի շքանշաններով։ Ալավերդյանի կիսանդրին դրված է Վայք քաղաքում։ Նրա անունով է կոչվում Արարատի մարզի Մխչյան գյուղի միջնակարգ դպրոցը և Վայոց ձորի մարզի Խնձորուտի միջնակարգ դպրոցը։


== Գործունեություն ==
1919-1920 թվականներին կարմիր բանակի շարքերում մասնակցել է քաղաքացիական կռիվներին։ Այնուհետև ծառայել է Ուկրաինայում, Միջին Ասիայում, Մոսկվայի զինվորական օկրուգում։ 1931-1935 թվականներին Քրիստափոր Ալավերդյանը հայկական հեծելազորային գնդի հրամանատար էր։ Խորհրդա-ֆիննական պատերազմում (1939-1940 թթ.) եղել է 7-րդ բանակի հեծելազորային դիվիզիայի հրամանատար։ 1941-1945 թվականների Հայրենական մեծ պատերազմը Քրիստափոր Ալավերդյանը դիմավորեց սահմանագլխին, որպես 113-րդ հետևակային դիվիզիայի հրամանատար։ Ծանր մարտերից հետո դիվիզիան նահանջեց, իսկ վիրավոր Ք. Ալավերդյանը ընկավ թշնամու ձեռքը։ Համելբուրգի համակենտրոնացման ճամբարում գեներալ-մայոր Ի. Ս. Նիկիտինի հետ Ալավերդյանը ստեղծել և գլխավորել է հակաֆաշիստական այն կազմակերպությունը, որը հետագայում ղեկավարեց գեներալ-լեյտենանտ Մ. Դ. Կարբիշևը։


== Ծանոթագրություններ ==
Կուրովո (գյուղ, Լուխովիցկի շրջան)

Անվան այլ կիրառումների համար տե՛ս՝ ԿուրովոԿուրովո (ռուս.՝ Курово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 122 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աուլիի Կրավալիո

Աուլիի Կրավալիո (անգլ.՝ Auli'i Cravalho, նոյեմբերի 22, 2000(2000-11-22), Kohala, Հավայի շրջան, Հավայի, ԱՄՆ), ամերիկացի դերասանուհի և երգչուհի։ Նրա կինեմատոգրաֆիայի դեբյուտն է հանդիսանում 2016 թվականին «Դիսնեյ» ընկերության կողմից թողարկված Մոանա մուլտֆիլմի հնչյունավորումը։


== Մանկություն ==
Կրավալիոն ծնվել է Կոխալա քաղաքում, Հավայի, ԱՄՆ։ Նա ունի չինական, իռլանդական, հավայական, պորտուգալական և Պուերտոռիկական արմատներ։ Նրա ազգանունը հավանականորեն ծագել է տարածված պորտուգալական` Կարվալիո ազգանունից։ Աուլիին ընդունվել է Kamehameha Schools' Kapālama Հավայների ամենահեղինակավոր քոլեջներից մեկը։


== Կարիերա ==
Կրավալիոն հայտնել է, որ նա ի սկզբանե չէր պատրաստվում մասնակցել Մոանայի քասթինգին, քանի որ ըստ նրա խոսքերի «YouTube-ում արդեն այնքան հիանալի նյութեր կային»։ Այդուհանդերձ, Օահուից ժամանած «տաղանդների գործակալը», հայտնաբերել է Աուլիին բարեգործական մրցույթում և հրավիրել նրան մուլտֆիլմի քասթինգ։


== Ֆիլմագրություն ==
Մոանա (2016) - Մոանա Վայալիկի (ձայն)
Ռալֆը ջարդում է համացանցը։ Ռալֆ 2 (2018) - Մոանա Վայալիկի (ձայն)


== Ծանոթագրություններ ==
Լոպատինո (գյուղ, Լոպատինսկի շրջան)

Անվան այլ կիրառումների համար տե՛ս՝ ԼոպատինոԼոպատինո (ռուս.՝ Лопатино), գյուղ Ռուսաստանի, Պենզայի մարզի Լոպատինսկի շրջանի կազմում։
Բնակչությունը 2002 թվականին գրանցված տվյալներով կազմում էր 4376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարգագետնատափաստանային հողեր

Մարգագետնատափաստանային հողեր, կազմում են Հայաստանի տարածքի 10,8%-ը (283 հազար հա), զբաղեցնում են Հայկական հրաբխային բարձրավանդակի և Փոքր Կովկասի լեռնաշղթաների 2100֊ 2600 մ բարձրությունները։


== Նկարագրում ==
Գտնվում են չափավոր խոնավ, զով ամառ, խոր ձնածածկ և ցուրտ ձմեռ ունեցող կլիմայի ու մարգագետնատափաստանային բուսածածկույթի պայմաններում։ Հողատիպի զարգացման շարժընթացում վճռական դեր են խաղացել հիմքերով հարուստ ապարները։ Այս հողատիպի սահմաններում առանձնացնում են սևահողանման (օգտագործվում են որպես խոտհարք) և տիպիկ սևահողային ենթատիպերը (օգտագործվում են որպես արոտավայր)։

Հումուսի պարունակությունը 10-13% է
ունեն թույլ թթվային ռեակցիա
կլանունակությունը՝ մինչև 57 մգ/էկվ։
Դարպաս (գետ)

Անվան այլ կիրառումների համար տե՛ս՝ Դարպաս (այլ կիրառումներ)Դարպաս գետ Միջերկրական ծովի ավազանում, Չաքդսու գետի աջակողմյան վտակն է, հոսում է Լեռնային Կիլիկիայով։ Դարպասի միջին հոսանքը կոչվում է նաև Պոզանդի։


== Գրականություն ==
«Հայաստանի եւ հարակից շրջանների տեղանունների բառարան»Թ. Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երևան, 1986։
Խարաբա-Չիբուխլու

Խարաբա-Չիբուխլու, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Այռունո

Այռունո  (իտալերեն՝ Airuno), կոմունա Իտալիայում, գտնվում է Լոմբարդիա մարզի Լեքո գավառում։
2004 թվականի դեկտեմբերի 31-ի տվյալներով բնակավայրն զբաղեցնում էր 4,3 քառակուսի կիլոմետր տարածք, որի վրա ապրում էր 2.749 մարդ։ 2008 թվականի տվյալներով այդ ցուցանիշը կազմել է 2.605, բնակչության խտությունը՝ 651 մարդ/կմ²։ Փոստային ինդեքս՝ 22050։ Հեռախոսային կոդ՝ 00039.


== Ժողովրդագրություն ==
Բնակչության թվաքանակի փոփոխությունները 1861-2001 թթ.


== Պատմական հուշարձաններ ==


==== Մադոննա դելլա Ռոկկա եկեղեցի ====
Կառուցվել է նախկին ամրոցի տեղում, որը Ֆրանչեսկո Սֆորցայի ռազմական հենակետն է եղել 1446-1450 թթ. կռիվների ժամանակ։


==== Պաշտամունքային այլ կառույցներ ====
Սրբոց Կոսմայի և Դամիանոյի ծխական եկեղեցի
Սան Կառլո եկեղեցի
Սան Ջովանի եկեղեցի


=== Քաղաքացիական շինություններ ===
Վիլլա Ֆենարոլի (XVI դար)
Վելիո բնակավայրի հնադարյան միջուկը
20-րդ դարի առաջին կեսի կացարան


=== Այլ ===
Երեք հին լվացքատուն


== Ծանոթագրություններ ==


== Գրականություն ==
Annalisa Borghese - Il territorio lariano e i suoi comuni, 1992, Editoriale del Drago, Milano
Tarcisio Longhi, Angelo Tavola, “Airuno, un paese da amare”, Rusconi Libri, 1984, p.22-25.
Anna Ferrari-Bravo, Paola Colombini: Guida d’Italia. Lombardia (esclusa Milano). Milano 1987, S. 332.
Lombardia - Touring club italiano, Touring Editore (1999), ISBN 88-365-1325-5, Airuno Online


== Արտաքին հղումներ ==
Airuno lombardiabeniculturali.it/architetture/luoghi/ կայքում
Airunotuttitalia.it/lombardia կայքում (իտալերեն)
Airuno comuni-italiani.it կայքում (իտալերեն)
Airuno lombardia.indettaglio.it կայքում (իտալերեն)
Տրիգուբշչինա (գյուղ, Գադյաչի շրջան)

Տրիգուբշչինա (ուկրաիներեն՝ Тригубщина), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1859 թվականին։
2001 թվականի տվյալներով Տրիգուբշչինա գյուղում բնակվում էր 3 մարդ։ Բնակավայրը զբաղեցնում է 0,015 կմ² տարածք։ Բնակչության խտությունը կազմում էր 200 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեբստեր շրջան (Միսսիսիպի)

Անվան այլ կիրառումների համար տե՛ս՝ Ուեբստեր շրջան (այլ կիրառումներ)Ուեբստեր շրջան (անգլ.՝ Webster County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.096 կմ² է, բնակչությունը՝ 10.253 մարդ (2010 թ. տվյալներով) ։ Շրջկենտրոնն է Ուոլթհոլ բնակավայրը ։ Կազմավորվել է 1874 թ.։


== Ծանոթագրություններ ==
Հելենա Շերֆբեկ

Հելենա Շերֆբեկ (շվեդերեն՝ Helena Sofia Schjerfbeck, հուլիսի 10, 1862(1862-07-10)[…], Հելսինկի, Ռուսական կայսրություն - հունվարի 23, 1946(1946-01-23)[…], Սալտշյոբադեն, Ստոկհոլմի լեն, Շվեդիա), ֆինն-շվեդ նկարչուհի, մոդեռնի ներկայացուցիչ։


== Կենսագրություն ==
Հելենա Շերֆբեկը ծնվել է 1862 թվականին Ֆինլանդիայի մեծ իշխանության մայրաքաղաք Հելսինգֆորսում։ 11 տարեկանից Ֆինլանդիայի արվեստի սիրահարների միությունում սովորել է նկարել։
1880 թվականից մասնակցել է ցուցահանդեսներին և ճանաչում ստացել։ Ռուսաստանի կայսրության սենատից կրթաթոշակ է ստացել և սովորել Փարիզի Կոլարոսի ակադեմիայում։
1902 թվականից մոր հետ ապրել է Հյունվինկյաայում, որտեղ կատարելագործել է իր հմտությունները։ 1917 թվականին Հելսինկի Սթենման սալոնում կայացել է նկարչուհու առաջին անհատական ​​ցուցահանդեսը, որը մեծ հաջողություն է ունեցել դիտողների և քննադատների շրջանում։
1925 թվականին Շերֆբեկը տեղափոխվել է Թամիսաարի, որտեղ հիմնականում ստեղծել է նատյուրմորտներ և վերամշակել է իր հին աշխատանքները։ Այս ժամանակահատվածի որոշ աշխատանքներ արված են լիտոգրաֆիայի տեխնիկայով, որը նկարիչը սովորել է 75 տարեկանում։
Խորհրդա-ֆիննական պատերազմի սկզբում տեղափոխվել է Տենալա, որտեղ անցկացրել է մեկ տարի։ 1944 թվականին մեկնել է Շվեդիա, և մահացել է 1946 թվականի հունվարի 23-ին Սալտշյոբադեն քաղաքում։


== Ստեղծագործական ուղի ==
Նկարել է լանդշաֆտներ, դիմանկարներ, պատմական թեմաներով նկարներ։ Նկարչի աշխատանքների վրա որոշակի ազդեցություն են ունեցել Ֆյոդոր Դոստոևսկու, Մարսել Պրուստի և Արթյուր Ռեմբոյի ստեղծագործությունները։ Շերֆբեկը եղել է ավելի քան հազար ստեղծագործությունների հեղինակ. իր ստեղծագործություններում եղել է անկախ արվեստագետ։ Քաղաքային վարպետների շրջանում ընդգրկված չլինելով՝ արվեստագետը ստեղծել է գործեր, որոնք զարմացնում են թե՛ արվեստասերներին, թե՛ քննադատներին։ Շերֆբեկը կարողացել է վարպետորեն բարեփոխել գրականության ոճը ակադեմիական ռեալիզմից (1880-ականների վերջ) դեպի էքսպրեսիոնիզմ և մոդեռնիզմ (1940)։


== Ընտանիք ==

Հայր՝ Սվանտե Շերֆբեկ (1833-1876)
Մայր՝ Օլգա Յոհաննա Պրինտց (1839-1923)
Եղբայր՝ Մագնուս (1860-1933)


== Հետաքրքիր փաստեր ==
2012 թվականի հոկտեմբերի 5-ին Ֆինլանդիան նկարչուհու ծննդյան 150-ամյակի առթիվ թողարկել է 2 եվրո արժողությամբ հուշադրամ
2012 թվականի հունիսի 1-ից մինչև հոկտեմբերի 14-ը Հելսինկիի Աթենում շենքում կայացել է նկարչուհու ստեղծագործությունների ամենամեծ ցուցահանդեսը, որի ընթացքում ներկայացվել է շուրջ 400 աշխատանք
2017 թվականի հունիսի 7-ին Շերֆբեկի «Հայրս» («Isahni») նկարը վաճառվել է  Լոնդոնի Sotheby's աճուրդում 212500 ֆունտ (244 հազար եվրո)


== Գրականություն ==
Gotthard Johansson: Helene Schjerfbecks konst: Ett urval målningar, teckningar och litografier, 1940
Ahtela H. (Pseud. för Einar Reuter) Helene Schjerfbeck, 1953
Camilla Hjelm: Modernismens förespråkare, Gösta Stenman och hans konstsalong. Diss, Helsingfors universitet. Statens konstmuseum, Centralarkivet för bildkonst 2009. ISBN 978-951-53-3182-3.
Lena Holger: Och jag målar ändå. Brev till Maria Wiik 1907—1928, SLS/Atlantis 2011
Lena Holger: Helene Schjerfbeck, liv och konstnärskap, Raster Förlag 1987, ISBN 91-87214-016
Rakel Liehu: Helene, en roman om Helene Schjerfbeck, Forum 2005, ISBN 91-37-12636-9


== Ծանոթագրություններ ==


== Արտաքին հղումներ ==
Հելենա Շերֆբեկի կենսագրությունը
Օպտիկական համակարգերի թերություններ

Օպիկական համակարգերի թերություններ, օպտիկական համակարգերի միջոցով ձևավորվող պատկերների աղավաղումներ, թերություններ։ Դրանց պատճառով օպտիկական պատկերները հստակ չեն լինում, ճշգրտորեն չէին համապատասխանում օբյեկտներին կամ ձեռք էին բերում գունավորում։
Առավել տարածված էին օպտիկական համակարգերի թերությունների հետևյալ տեսակները, սֆերիկ կամ գնդային աբեռացիա, որի դեպքում օբյեկտի մի կետից արձակված՝ համակարգի օպտիկական առանցքի նկատմամբ սիմետրիկ ընթացող լուսային փնջերը բացվածքի մեծ անկյան դեպքում վատ էին զուգամիտում և չեն հավաքվում մի կետում։
Թերության մյուս տեսակը՝ կոման, առաջանում էր, երբ լուսային ճառագայթները թեքությամբ էին անցնում օպտիկական համակարգի միջով։ Եթե օպտիկական համակարգով անցնելիս լույսի գնդային ալիքը ձևափոխվում է այնպես, որ օբյեկտի մի կետից ելնող ճառագայթների փնջերը չեն հատվում մի կետում, այլ դասավորվում էին երկու փոխուղղահայաց ուղղագիծ հատվածներում, միմյանցից որոշ հեռավորությամբ, ապա այդպիսի փնջերը կոչվում էին տարաբեկ, իսկ ինքը՝ թերությունը, կոչվում էր տարաբեկություն։ Դիստորսիա կոչվող թերությունը հանգեցնում էր օբյեկտի և իր պատկերի երկրաչափական նմանության խախտմանը։ Օպտիկական համակարգերի թերություններից էր նաև պատկերի դաշտի կորությունը։
Վերը թվարկված օպտիկական համակարգերի թերությունները երկրաչափական թերություններ էին։ Գոյություն ունի նաև գունային կամ քրոմատիկ աբեռացիա, որի պատճառն օպտիկական միջավայրի բեկման ցուցչի կախումն էր լուսային ալիքի երկարությունից։ Լույսի ալիքային բնույթով էին պայմանավորված օպտիկական պատկերների այն աղավաղումները, որոնք առաջանում էին դիաֆրագմաներից, ոսպնյակների շրջանակներից և այլն լույսի դիֆրակցիայի հետևանքով։
Հոլիվուդի թանգարան

Հոլիվուդի թանգարան (անգլ.՝ Hollywood Museum), թանգարան Հոլիվուդում (ԱՄՆ, Կալիֆոռնիա նահանգ), որը պահպանում է ամերիկյան կինեմատոգրաֆիայի և հեռուստատեսության հետ կապված առարկաների հավաքածու։ Գտնվում է Մաքս Ֆակտորի պատմական շենքում, Հայլենդ-ավենյուում։ Շենքի նախագիծը կազմել է Սիմեոն Չարլզ Լին՝ հոլիվուդյան ար-դեկո ոճում։


== Պատմություն ==
9 տարի ռեստավրացիոն աշխատանքներից հետո չորս հարկանի թանգարանը բացվել է 2003 թվականին և աշխատում էր շաբաթը երկու անգամ։ Այսօրվա դրությամբ թանգարանը աշխատում է շաբաթը 5 օր (չորեքշաբթի-կիրակի)։ Թանգարանը լրացուցիչ միջոցառումներ և հանդիպումներ է կազմակերպում։
Թանգարանից կցված է Mel’s Drive-In ռեստորանը։


== Ցուցադրանմուշներ ==
Թանգարանում ներկայացված են ավելի քան 10 հազար առարկ։ Առաջին հարկում ներկայացված է հազարավոր սև-սպիտակ նկարներից պատկերասրահ, Քերի Գրանտի ռոլս ռոյսը, «Կապիկների մոլորակը» և «Յուրայի դարաշրջանի պարկը» ֆիլմից ռեկվիզիտը, Ջուդի Գառլենդի մրցանակը և «Կարմիր մաշիկները»։ Այստեղ էլ ներկայացվել է առաջին հոլիվուդյան դիմահարդար Մաքս Ֆակտորի ստուդիայի ցուցահանդեսը դերասանուհիների մազերի գույներով չորս սենյակների հետ՝ շիկահերների (Մերիլին Մոնրո), շիկակարմիրների (Լյուսիլ Բոլ), թխահերների և շագանակահերների։
Երկրորդ և երրորդ հարկերը կինեմատոգրաֆիայի աստղերի կոստյումների համար են, որոնք հայտնվում էին հայտնի ֆիլմերում, գովազդային պոստերներում և ռեկվիզիտում։ Թանգարանում ներկայացված է Մերիլին Մոնրոյի օրիգինալ առարկաների ամենախոշոր հավաքածուն։

Չորրորդ հարկում սարսափ ֆիլմերի դահլիճ է։ Այստեղ կարելի է քայլել բանտային միջանցքով, ինչպես Ջոդի Ֆոսթերը «Գառնուկների լռությունը» ֆիլմում, տեսնել Հաննիբալ Լեկտերի դիմակը, Բորիս Կարլոֆի հետ ֆիլմից մումիան, Ֆրանկենշտեյնին և նրա հարսին։
		
		
		
		
		
		


== Ծանոթագրություններ ==


== Արտաքին հղումներ ==
http://thehollywoodmuseum.com/ Հոլիվուդի թանգարան. պաշտոնական կայք (անգլ.)